ОТ КАКВА МАТЕРИЯ ТРЯБВА ДА БЪДЕ ГАЩЕРИЗОНЪТ ЗА БЕБЕ?
 Изцяло естествените материи са най-подходящи в първите месеци от живота на бебето.  То се ражда с деликатна и чувствителна кожа , която е по-тънка в сравнение с тази на по-големите деца и възрастните. Ако материята е груба, тя ще причини дразнене, неудобство и дори обриви по кожата, а ако е обработена с вредни химикали, те ще се абсорбират в тялото на детето. 
Затова специалистите съветват до 6-месечна възраст да не се използват дрехи от изкуствени и синтетични материи, защото те могат да причинят алергии и възпаления на чувствителната бебешка кожа. 
Гащеризонът от памучна материя е най-подходящ за новородени и деца до 6 месеца, а и след това, защото този материал е дишащ и не предизвиква алергии
Ленът също се препоръчва, особено през летния сезон, тъй като има антибактериални свойства и не запарва
Бамбукът е добър избор поради своите качества , близки до тези на органичния памук. Той има антибактериални свойства , освен това е напълно биоразградим
Естествената коприна е подходяща материя при раздразнена кожа, тъй като е много фина, деликатна и щади максимално бебешката кожа
Лиоселът също се препоръчва за деца с чувствителна кожа, тъй като е мека, дишаща, лека и удобна антибактериална материя , която абсорбира влагата два пъти повече от памука 

